PATVIRTINTA

Gargždų ,,Minijos“ progimnazijos

direktoriaus 2015 m. gruodžio 16 d.

įsakymu Nr.1-51

**Gargždų ,,Minijos“ progimnazijos 5-8 klasių**

**mokinių pasiekimų gerinimo modelis**

**Tikslas:**

- kartu su mokiniais stebint ir vertinant individualius jų pasiekimus ir pažangą, teikiant pagalbą mokymosi sunkumų turintiems mokiniams, plėtojant aukštesniųjų gebėjimų mokinių kompetencijas, siekti geresnių progimnazijos 5-8 klasių mokinių ugdymosi rezultatų ir 100 % metinio pažangumo

**Uždaviniai:**

**\**

1. Skatinti ir mokyti kiekvieną mokinį įsivertinti individualią pažangą, apmąstyti sėkmes ir tobulintinus dalykus, kelti sau naujus uždavinius, planuoti veiklą;
2. Telkti mokytojus stebėti kiekvieno mokinio individualią pažangą pamokoje ir neformalioje veikloje, kartu su mokiniu analizuoti pasiekimus ir planuoti pokyčius;
3. Formuoti pagalbos mokiniui komandas, siūlyti ir teikti pagalbą mokiniams, turintiems mokymosi sunkumų ir pageidaujantiems pagalbos;
4. Ugdyti aukštesniuosius mokinių gebėjimus diferencijuojant ugdymo turinį, rengiant ir siūlant modulius aukštesniųjų gebėjimų mokinius, kviečiant į tikslines konsultacijas;
5. Skatinti aukštesniųjų gebėjimų mokinius realizuoti savo gebėjimus, dalyvaujant konkursuose, olimpiadose, projektuose, tiriamojoje veikloje ir pan.;

**I dalis. 5-8 klasių mokinių pasiekimų ir pažangos stebėsena**

1. Nuolatinis mokinių pasiekimų stebėjimas ir vertinimas dalykų pamokose:

Mokinių išmokimo stebėjimas pamokoje – tai:

- nuolatinis mokinio stebėjimas;

* mokiniui kylančių sunkumų žinojimas;
* čia ir dabar tinkamas įvertinimas ir mokinio klaidų akcentavimas;
* sistemingas kiekvieno mokinio pažangos matavimas

Išmokimas stebimas, taikant **formuojamąjį** vertinimą , t.y.:

* tinkamas patikrinimas, kiek mokinys suprato ar ką išmoko;
* patikrinimo dažnumas;
* kiekvieno mokinio matymas;
* grįžimas prie nesuprastų ar neišmoktų dalykų;
* klaidų taisymas;
* išmokimo formų tikrinimo veiksmingumas ir priimtinumas

2. Mokinių pasiekimų stebėjimas, vertinimas, pasiekimų analizė ir pokyčių nustatymas per mokslo metus

* diagnostiniai testai, nustatant mokinių žinių ir gebėjimų lygį m. m. pradžioje
* diagnostiniai testai išmokus skyrių / temą;
* signaliniai trimestrai lapkričio, vasario ir gegužės 1-10 dienomis;
* I, II ir III trimestrų rezultatai;
* NEC diagnostiniai testai 6 klasių mokiniams m. m. pabaigoje;
* NEC standartizuoti testai 8 klasių mokiniams m. m. pabaigoje;
* apibendrinamieji testai 5 ir 7 klasių mokiniams m. m. pabaigoje ;
* metiniai pasiekimai.

3. 5-8 klasių mokinių pasiekimų ir pažangos stebėjimo ir pokyčių fiksavimas:

**3.1. mokinys** pildo VIP (vaiko individualios pažangos) įsivertinimo lapą ( 1 priedas) ir , esant reikalui ,savijautos ,,Termometro“ lapą (2 priedas);

**3.2. mokytojas** fiksuoja pasirinkta ir jam patogia forma

**3.3. klasės vadovas:**

-1 klasės valandėlė per mėnesį skiriama klasės mokymosi situacijai ir socialinei emocinei savijautai aptarti (klasės mokinių savijautos įsivertinimas, naudojant ,,Termometro“ metodą;

- po I, II IR III trimestro klasių vadovai analizuoja vaiko individualios pažangos įsivertinimo lapus, aptaria individualiai su mokiniu, mokytoju ir tėvais, kartu numato tolimesnius veiksmus pažangos siekimui;

- m. m. pabaigoje klasių vadovai su kiekvienu mokiniu aptaria individualius mokinio pasiekimus ir pažangą per m. m., padeda numatyti tolimesnius uždavinius ir pokyčius kt. m. m.

- mokinių VIP lapai ir savijautos ,,Termometro“ lapai saugomi klasės vadovo kabinete aplankuose.

**3.4 mokytojas kuratorius:**

- po kiekvieno trimestro kuratorius kartu su klasės vadovais analizuoja vaiko individualios pažangos įsivertinimo lapus, didesnį dėmesį skiriant problemoms ir kartu sprendžia, ar mokiniui reikalingas mokytojas-kuratorius, reikia rengti pagalbos mokiniui plaą 2 mėnesiams

**3.3. progimnazijos administracija:**

- esant reikalui klasių vadovai ar mokytojas kuratorius inicijuoja visų mokinių individualios pažangos aptarimus, kuriuose dalyvauja,dėstantys mokytojai, VGK nariai ir progimnazijos administracija.

**II dalis. Pagalba mokiniui. Pagalbos mokiniui kryptys**

1. Pritaikytų ir individualizuotų bendrųjų programų rengimas specialiųjų poreikių mokiniams.

2. Mokytojo padėjėjų pagalba.

3. Dalykų mokytojų pagalba pamokose:

**3.1. individualizuojant** **ir diferencijuojant mokymo turinį**:

3.1.1. užduotis;

3.1.2. namų darbus;

3.1.3. metodus.

3.1.4. sistemingai pamokose naudojant formuojamąjį vertinimą:

3.1.4.1. mokinio mokymosi stebėjimui;

3.1.4.2. laiku teikiamam grįžtamajam ryšiui;

3.1.4.3. ugdymo turinio ir veiklos pritaikymui.

.**3. 2. teikiant individualią pagalbą:**

3.2.1. skiriant didesnį dėmesį pamokoje;

3.2.2. nuolat tikrinant namų darbų atlikimą;

3.2.3. bendradarbiaujant su klasės vadovais, tėvais, kuratoriais mokinio pasiekimų klausimais;

3.2.4.skiriant individualias trumpalaikes / ilgalaikes konsultacijas;

3.2.5. per dalyko modulius.

**3. 3. vykdant tarpinę priežiūrą ir kartu su mokiniu nustatant pokyčius.**

4. Ilgalaikės ir trumpalaikės konsultacijos. Mokiniams, turintiems nepatenkinamus trimestrinius dalykų įvertinimus, konsultacijos tampa privalomomis.

5. Moduliai žemesniųjų gebėjimų mokiniams.

6. Pagalbos mokiniui specialistų ( specialiosios ir socialinės pedagogių, psichologės) pagalba, iškilus socialinėms emocinėms problemoms.

7. Aukštesniųjų gebėjimų mokinių savanorystė, teikiant mokymosi pagalbą klasės draugui.

8. Pagalba mokiniui, turinčiam 1-2 nepatenkinamus įvertinimus:

**Pagalbos komanda: klasės vadovas – mokytojas –– mokinys - ­ tėvai):**

8.1. **mokytojas kartu su mokiniu ir klasės vadovu**:

8.1.1. analizuoja nepatenkinamus ir signalinius įvertinimus, aptaria iškilusius sunkumus, pokyčių galimybes;

8.1.2. siūlo pagalbą mokiniui;

**8.2. klasės vadovas:**

8.2.1. informuoja tėvus apie numatytą teikti pagalbą jų vaikui;

8.2.2. stebi mokinį,

8.2.3. individualiai dirba su mokiniu (domisi mokinio darbu pamokose, pasiekimų rezultatais, sunkumais , prižiūri, kad mokinys lankytų tų dalykų konsultacijas iš kurių turi nepatenkinamus įvertinimus ir pan. );

8.2.4. palaiko ryšį su tėvais, juos informuoja apie pokyčius;

8.2.6. iškilus problemai su mokinio pasiekimais, jau teikiant jam pagalbą, klasės vadovas su dalyko mokytoju mokytojas gali kreiptis į mokyklos administraciją dėl problemos sprendimo.

9. Pagalba mokiniui, turinčiam 3 ir daugiau nepatenkinamus įvertinimus

**Pagalbos komanda: mokytojas kuratorius - mokinys – mokytojas – klasės vadovas - tėvai:**

**9.1. mokytojas kartu su mokiniu ir klasės vadovu:**

9.1.1. analizuoja nepatenkinamus ir signalinius įvertinimus, aptaria iškilusius sunkumus, pokyčių galimybes;

9.1.2. siūlo pagalbą mokiniui.

9.1.3. klasės vadovas, dalyko mokytojas ir mokinys aptaria situaciją su mokytoju kuratoriumi;

**9.3.**  **mokytojas kuratorius:**

9.3.1. kuratorius kartu su mokiniu ir dalykų mokytojais parengia individualios pagalbos mokiniui planą 2 mėnesiams, kaip bus šalinami mokymosi problemos (3 priedas);

9.3.2. informuoja mokinio tėvus ir susitaria dėl bendradarbiavimo;

9.3.3. kuratorius sistemingai bendrauja su mokiniu ir jo tėvais (1-2 kartus per savaitę);

9.3.4. stebi mokinį, domisi mokinio darbu pamokose, pasiekimų rezultatais, sunkumais , prižiūri, kad mokinys lankytų tų dalykų konsultacijas, iš kurių turi nepatenkinamus įvertinimus ir pan. ),

aptaria jo pasiekimus su mokytojais, klasės vadovu, tėvais.

9.3.5.Atstovauja mokinio interesams administracijos posėdžiuose

10. Individualūs administracijos pokalbiai su daugiausia neigiamų įvertinimų išvedusiais mokytojais:

10.1. kokios pagalbos reikia?

10.2. kaip keis darbo metodiką, ugdant probleminius mokinius?

**III dalis. Mokinių aukštesniųjų gebėjimų ugdymas**

**1. Aukštesniųjų gebėjimų mokinių ugdymo kryptys:**

1.1.Gabių mokinių atpažinimas, įvertinimas pagal progimnazijos psichologės parengtas rekomendacijas;

1.2. Mokymosi stilių nustatymas 5-je klasėje;

1.3. Ugdymo turinio ir proceso diferencijavimas ir individualizavimas;

1.4. Dalykų modulių programų aukštesniųjų gebėjimų mokiniams rengimas ir įgyvendinimas;

1.5. Tikslingas konsultacinių valandų panaudojimas;

1.6. Tikslingas neformaliojo švietimo valandų panaudojimas, atskleidžiant mokinių gabumus;

1.7. Gabių mokinių skatinimas ir rengimas dalyvauti įvairių lygmenų dalykinėse olimpiadose, konkursuose, projektuose, tiriamojoje veikloje, sporto varžybose ir kt.;

1.8. Tyrimo ,,Gabių mokinių ugdymosi poreikių tenkinimas progimnazijoje“, jo analizė, galimybių pokyčiams numatymas, sklaida;

1.9. Mokinių pasiekimų sklaida:

- padėkos progimnazijos skelbimų lentoje;

- informacija apie mokinių pasiekimus internetiniame puslapyje;

- raštiškos padėkos tėvams ir kt.;

1.10. aukštesniųjų gebėjimų mokinių skatinimas:

- pažintinių pramoginių išvykų organizavimas puikiai ir labai gerai besimokantiems mokiniams mokslo metų pabaigoje;

- puikiai ir labai gerai besimokančių mokinių apdovanojimai Padėkos raštais ir dovanėlėmis mokslo metų pabaigoje;

- puikiai ir labai gerai besimokančių mokinių fotografavimas ir patalpinimas internetiniame puslapyje.